**ELŐTERJESZTÉS**

**A Gazdasági és Jogi Bizottság 2022. február 21-i ülésére**

**Javaslat az AGORA Savaria Kulturális és Médiaközpont Nonprofit Kft. által benyújtandó pályázatok jóváhagyására**

Tájékoztatom a Tisztelt Bizottságot, hogy az AGORA Savaria Kulturális és Médiaközpont Nonprofit Kft. ügyvezetője a Bizottság jóváhagyását kérte az NKA Közművelődés Kollégiuma által kiírt, alább ismertetett 2 pályázat benyújtásához.

**I. Járási, megyei, országos és nemzetközi hatókörű, kulturális értékeke, hagyományokat bemutató közösségi események, rendezvények, valamint szakmai konferenciák megrendezése**

Pályázni jogosultak többek között a közművelődési tevékenységgel foglalkozó nonprofit gazdasági társaságok, mint az AGORA Savaria Nonprofit Kft. is.

Az igényelhető támogatás maximális összege 1.000.000 Ft A támogatási intenzitás mértéke max. 100 %.

A megvalósítás időtartama 2022. március 1. – 2022. december 31.

A pályázati díj mértéke 10.000 Ft.

Altéma kódszáma: 205107/133

Benyújtási határidő: 2022. február 22.

**II. Hazai kamarajellegű 80-120 fős közösségépítő terasz-rendezvények megrendezése, helyi és országos programok vegyítése, irodalom, zene, színház és egyéb műfajok találkozása, crossoverek megrendezése.**

Pályázni jogosultak többek között a közművelődési tevékenységgel foglalkozó nonprofit gazdasági társaságok, mint az AGORA Savaria Nonprofit Kft. is.

Az igényelhető támogatás maximális összege 1.000.000 Ft A támogatási intenzitás mértéke max. 100 %.

A megvalósítás időtartama 2022. március 1. – 2022. október 31.

A pályázati díj mértéke 10.000 Ft.

Altéma kódszáma: 205132/133

Benyújtási határidő: 2022. február 22.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2022. február 17.**

 **/: Dr. Nemény András :/**

**Határozati javaslat**

**………/2022. (II. 21.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 51. § (3) bekezdés 25. pontja alapján hozzájárul, hogy az AGORA Savaria Kulturális és Médiaközpont Nonprofit Kft. az NKA Közművelődés Kollégiuma által kiírt 205107/133 és 205132/133 kódszámú felhívásra pályázatot nyújtson be. Az összesen 20.000 Ft pályázati díj megfizetésére Kft. a társaság szokásos működési költségei nyújtanak fedezetet.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Horváth Zoltán, a Kft. ügyvezetője)

**Határidő:** azonnal